ስምጥ ሸለቆን በደን ማልማት በረሃማነትን ይከላከላል-ፕሬዚዳንት ግርማ
አዲስ አበባ፤ ሐምሌ 20/2005 (ዋኢማ) – በኢትዮጵያ የስምጥ ሸለቆ ደንን መልሶ ማልማት በሀገሪቱ በረሃማነትን ለመከላከል ወሳኝ መሆኑን ፕሬዚዳንት ግርማ ወልደጊዮርጊስ ገለፁ፡፡በተለይ በቀላሉ ሊተኩ የሚችሉት የሀገር በቀል ዛፎች በስምጥ ሸለቆ ውስጥ ባሉ አከባቢዎች መልሶ ማልማቱን ውጤታማ እንደሚያደርግ ፕሬዚዳንት ግርማ ተናግረዋል፡፡የሸጋ አከባቢ ጥበቃ በጎ አድራጎት ማህበር የበላይ ጠባቂ የሆኑት ፕሬዚዳንት ግርማ ጉዳዩ ከሚመለከታቸው አካላት ጋር ባደረጉት ውይይት እንዳሉት ማህበሩ የሀገር በቀል ዛፎችን ዘር የማሰራጨት ስራ ያከናውናል፡፡እንደ ኢሬቴድ ዘገባ ማህበሩ በቀረፀው የሶስት አመት መርሃ ግብር 2ሺ ያህል ዜጎች ተጠቃሚ ያደርጋል ተብሎ ይጠበቃል፡፡